ອະນຸລັກ ແວວມະນີ ເປັນຮີໂຣ ພາທີມເປຕັງລາວ ຊະນະ ມຽນມາ 13-12 ຄະແນນ ທະລຸເຂົ້າຮອບຊີງຫຼຽນຄຳ ພົບ ໄທ ຊີເກມ ທີ່ຫວຽດນາມ17th May 2022
ທ້າວ ອານຸລັກ ແວວມະນີ ນັກກິລາເປຕັງມືໃໝ່ ທີມຊາດລາວ ກາຍເປັນຮີໂຣ ທັບນັກກິລາເປຕັງທີມຊາດລາວ ທັນທີ່ ຫຼັງກຳບຸ້ນ 2 ໜ່ວຍສຸດທ້າຍ ເຂົ້າກອດໝູໄດ້ເຖິງສອງຄັ້ງ ບີບຫົວໃຈນັກກິລາ ມຽນມາ ຕີພາດ ສົ່ງຜົນໃຫ້ ລາວ ຊະນະ ມຽນມາ ຫວຸດຫວິດ 13-12 ຄະແນນ.
ຈາກຜົນດັ່ງກ່າວ ພາທີມເປຕັງທີມຊຸດປະສົມ ຍິງ 2 ຊາຍ 1 ທະລຸເຂົ້າຮອບຊີງຊະນະເລີດ ຫຼື ຊີງຫຼຽນຄຳ ພົບກັບ ນັກກິລາໄທ
ມາຮອດປັດຈຸບັນທີມຊາດລາວ ໄດ້ມາແລ້ວ1ຫຼຽນເງິນ 13 ຫຼຽນທອງ ຢູ່ອັນດັບ10 ຂອງຕາຕະລາງສະຫຼຸບຫຼຽນ, ໂດຍອັນດັບ1 ຍັງເປັນເຈົ້າພາບຫວຽດນາມ ທີ່ມີ 91 ຫຼຽນຄຳ.
ໂດຍ: ສົງການ ພັນແພງດີ, ໜັງສືພິມສຶກສາ-ກິລາລາຍວັນ